**Οι πτώσεις ως δείκτες για τη σχέση ουσιαστικού και ουσιαστικού**

**Ονοματικοί προσδιορισμοί** Ονομάζονται τα ονόματα (ουσιαστικά ή επίθετα) που προσδιορίζουν άλλα ονόματα (ουσιαστικά ή επίθετα). Οι ονοματικοί προσδιορισμοί είναι είτε ομοιόπτωτοι είτε ετερόπτωτοι.

**1,Ομοιόπτωτοι ονοματικοί προσδιορισμοί** Ονομάζονται τα ονόματα (ουσιαστικά ή επίθετα) που προσδιορίζουν άλλα ονόματα και βρίσκονται στην ίδια πτώση με αυτά (σε όμοια πτώση). Οι πιο συνηθισμένοι ομοιόπτωτοι προσδιορισμοί είναι η **παράθεση** και η **επεξήγηση**.

* **Παράθεση** Ονομάζεται ο ομοιόπτωτος προσδιορισμός που ακολουθεί έναν όρο της πρότασης, στην ίδια πτώση με αυτόν, για να τον χαρακτηρίσει με μεγαλύτερη ακρίβεια ή να του αποδώσει ένα κύριο και γνωστό γνώρισμα
* Η Αθηνά, **η θεά της σοφίας**, γεννήθηκε από το κεφάλι του Δία.

Η παράθεση μπορεί να διατυπωθεί με αναφορική πρόταση:

* Η Αθηνά, **που ήταν η θεά της σοφίας**, γεννήθηκε από το κεφάλι του Δία.

Αν παραλειφθεί η παράθεση, το νόημα του προσδιοριζόμενου όρου παραμένει ανεπηρέαστο.

* Η Αθηνά γεννήθηκε από το κεφάλι του Δία.

Στην παράθεση προχωρούμε από το ειδικό στο γενικό.

* Η Αθηνά (**ειδικό**) η θεά της σοφίας (**γενικό**)
* **Επεξήγηση**

Ονομάζεται ο ομοιόπτωτος προσδιορισμός που ακολουθεί έναν όρο μιας πρότασης, στην ίδια πτώση με αυτόν και επεξηγεί τη σημασία του, που είναι γενική και κάπως αόριστη.

* Από το κεφάλι του Δία γεννήθηκε η θεά της σοφίας, **η Αθηνά**.

Στην επεξήγηση εννοείται η λέξη «δηλαδή»:

* Από το κεφάλι του Δία γεννήθηκε η θεά της σοφίας, **δηλαδή η Αθηνά**.

Αν παραλειφθεί η επεξήγηση, δεν ολοκληρώνεται το νόημα του προσδιοριζόμενου όρου:

* Από το κεφάλι του Δία γεννήθηκε η θεά της σοφίας ( ; )

Η επεξήγηση προχωρά από το γενικό στο ειδικό.

* η θεά της σοφίας (**γενικό**) , η Αθηνά (**ειδικό**)

Η παράθεση και η επεξήγηση κλείνονται μέσα σε κόμματα ή σε κόμμα και τελεία. Η παράθεση και η επεξήγηση δεν είναι πάντα ουσιαστικά. Ενδέχεται να είναι και άλλα μέρη του λόγου ή προθετικά σύνολα ή ακόμα και δευτερεύουσες προτάσεις. Όμως και ο όρος που προσδιορίζεται μπορεί να είναι όχι μόνο ουσιαστικό αλλά και αντωνυμία, επίρρημα κλπ.

* Έφυγε μακριά, στην Αμερική (το προσδιοριζόμενο είναι επίρρημα και η επεξήγηση προθετικό σύνολο)
* Αυτό ήθελε, να απαλλαγεί από το γείτονά του (το προσδιοριζόμενο είναι αντωνυμία και η επεξήγηση δευτερεύουσα πρόταση).

2.Όταν βρίσκεται σε διαφορετική πτώση ονομάζεται **ετερόπτωτος προσδιορισμός**π.χ. «Είναι ο φίλος του αδερφού μου». (πτώση γεν.)

 – Οι **ετερόπτωτοι προσδιορισμοί**είναι συνήθως σε πτώση **γενική**, η οποία μπορεί να δηλώνει: **τον**κτήτορα, **την** ιδιότητα κα.

**Παράθεση – Επεξήγηση**

1.     Το σχολείο βράβευσε τον Παπαδόπουλο, το συμμαθητή μου.

2.     Εμφανίστηκε ο Γιώργος, ο αδερφός μου.

3.     Είναι λάτρης του αθλήματος, του ποδόσφαιρου.

4.     Ο Νίκος είδε την Ελένη, την ξαδέλφη του

5.     Κάποια παιδιά έδειραν το φίλο μου, τον Πελοπίδα.

6.     Ο Γιάννης κατάφερε να λύσει την άσκηση, για είναι έξυπνος.

7.     Ο καθηγητής, ο Ν. Γεωργιάδης, σε θέλει.

8.     Περάσαμε τον Αλιάκμονα, τον μεγάλο ποταμό.

9.     Οι ηλικιωμένοι έχουν ένα όπλο, την πολύτιμη εμπειρία.

10. Οι εύζωνοι, οι φρουροί των συνόρων μας, είναι πανύψηλοι.

**Ετερόπτωτους προσδιορισμός σε πτώση γενική**

1.     Τα ρούχα της Ισμήνης ήταν λερωμένα.

2.     Ήρθαν τα πουλιά της θάλασσας.

3.     Οδηγεί φορτηγό καυσίμων.

4.     Διάβασε δέκα ενότητες του βιβλίου.

5.     Ο θόρυβος της μηχανής ακούγεται.

6.     Οι φρουροί των συνόρων μάχονταν.

7.     Τον λύγισε ο πόνος του θανάτου.

8.     Αγόρασε τα γλυκά της γιορτής.

9.     Διάβασα τα ψηλά βουνά του Ζ. Παπαντωνίου.

10. Μ’ αρέσει η μαγεία της ανατολής.

11. Η μάχη της Κρήτης.